CELEX: C2006/294/122
Language: et
Date: 2006-12-02 00:00:00
Title: Kohtuasi T-279/06: 9. oktoobril 2006 esitatud hagi — Evropaïki Dynamiki versus EKP

2.12.2006   
            
            
               ET
            
            
               Euroopa Liidu Teataja
            
            
               C 294/61
            
         9. oktoobril 2006 esitatud hagi — Evropaïki Dynamiki versus EKP
   (Kohtuasi T-279/06)
   (2006/C 294/122)
   Kohtumenetluse keel: inglise
   Pooled
   
      Hageja: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Ateena, Kreeka) (esindajad: advokaadid N. Korogiannakis ja N. Keramidas)
   
      Kostja: Euroopa Keskpank
   Hageja nõuded
   
               —
            
            
               Tühistada Euroopa Keskpanga otsus, millega hageja pakkumine lükati tagasi ja otsustati sõlmida leping eduka pakkujaga;
            
         
               —
            
            
               mõista kõik õigusabi ja muud kulud, mida hageja on kannab seoses käesoleva hagiga, välja Euroopa Keskpangalt ning seda ka siis, kui hagi jäetakse rahuldamata.
            
         Väited ja peamised argumendid
   Hageja esitas pakkumise kostja korraldatud läbirääkimistega pakkumismenetluses IT-alase konsultatsiooni ja IT arendusteenuste tellimiseks Euroopa Keskpanga (EKP) poolt (ELT 2005/S 137-135354). Hageja vaidlustab tema pakkumise tagasilükkamise ja otsuse alustada läbirääkimisi lepingu sõlmimiseks teiste pakkujatega.
   Hagi toetuseks väidab ta, et EKP on õigusvastaselt jätnud pakkumise kutses avaldamata kriteeriumide ja alakriteeriumide osakaalu ning et EKP kasutas hageja pakkumise ebasobivaks hindamisel ebamääraseid tingimusi ja rikkus sellega läbipaistvuse ja hea halduse põhimõtteid ning põhjendamiskohustust. Lisaks väidab hageja, et EKP tegi hageja pakkumise hindamisel mitmeid hindamisvigu. Viimasena väidab hageja, et EKP sätestas pakkumise kutses sellise tingimuse, mis eelistab Saksa ettevõtjaid ning on seega vastuolus muu hulgas EÜ artiklitega 12 ja 49.